Падрыхтоўка спецыялістаў па рабоце з моладдзю, а дакладней — перападрыхтоўка на базе вышэйшай адукацыі тых, хто на сваіх працоўных месцах ажыццяўляе такую работу згодна з пасадай у штатным раскладзе, —бюджэтная (па накіраванні працадаўцы), двухгадовая (чатыры сесіі працягласцю ў адзін месяц кожная), завочная, але ўключае абавязковую працу ў дыстанцыйным фармаце ў міжсесійны перыяд. Такая перападрыхтоўка вядзецца тут з 2008 года, але калі ад самага пачатку яна была арыентаваная пераважна на супрацоўніцтва з установамі адукацыі — падрыхтоўку тых, хто працуе са студэнцтвам, то з 2013 года звернута ўвага і на прадстаўніцтвы працоўнай моладзі — арганізацыі і прадпрыемствы, дзе такая сістэмная праца, як са студэнтамі ва ўніверсітэтах, вядзецца не заўсёды.